Vianako Printzea

Vianako Printzea edo Printzesa Nafarroako Erresumako erregegaiak zeraman titulua da. Lehendabiziko Printzea Karlos VI.a Vianako Printzea izan zen, Nafarroako Karlos III.a aitonak titulua 1423an sortu ondoren. Horregatik, historiaz ari garelarik, maiz Vianako Printzeak Karlos VI.ari egiten dio erreferentzia. 

Vianako Printzea erregegaiari Nafarroako Erresumaren eskualde batzuk zegozkion, haietako gehienak Sonsierran eta Vianan kokatuak. Nafarroak haietako gehienak galdu zituen 1463an, gaztelar kanpaina militar baten ondorioz. Gaur egun, titulua Espainiako Koroaren erregegaiak du, Leonor Borboikoak.

 Jatorria 

Erdi Aroko Europako monarkiek hau bezalako tituluak sortu zituzten, oinordekoak mozkinak izan zitzan. Horrela:

 Asturias Printzea, Gaztelako Erresuman;
 Gironako Printzea, Aragoiko Koroan;
 Delfina, Frantziako Erresuman;
 Galeseko Printzea, Ingalaterran;
 Brasilgo Printzea, Portugalen (Aro Modernoan);
 Orangeko Printzea, Herbereetan (Aro Modernoan).

 Tituluaren sorrera 

Nafarroako Karlos III.ak honela zioen Tuteran 1423ko urtarrilaren 20ko dokumentuan (gaztelaniaz, ortografia gaurkotuan):

 Tituluaren historia 

1512an, Fernando II.a Aragoikoak Nafarroako Erresuma inbaditu ondoren, titulua Aragoiko Koroaren barnean egon zen eta gero Espainiakoan.

Bere kabuz, Nafarroako erregeak, Albret Leinuarenak, Nafarroako Errege eta Vianako Printzearen titulua erabiltzen jarraitu zuten.

 Plazak 
 Vianako Printzearen plaza, Iruñeko Bigarren Zabalgunea.

 Erreferentziak 

 Ikus, gainera 
 Vianako Printzea Saria
 Príncipe de Viana erakundea

 Kanpo estekak